google/wiki40b huggingface dataset:
Alyzeus

Alyzeus (starogr. Ἀλυζεύς – Alyzeus) je v gréckej mytológii syn Ikaria zo Sparty a najády Periboie.
Antický autor Strabón uvádza, že Ikarios, otec Odyseovej manželky Penelopy mal aj dvoch synov Alyzea a Leukadia, ktorí vládli v Akarnanii a zaznamenal aj, že podľa historika Efora z Kyme bratia založili na ostrove Leukas mestá, pomenované po nich, Alyzeiu a Leukadu.
Saint-Clair-sur-l’Elle

Poloha

Obec má rozlohu 7,99 km². Najvyšší bod je položený 95 m n. m. a najnižší bod 12 m n. m.

Obyvateľstvo

Počet obyvateľov obce je 938 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Dezider Nágel

Životopis

V rokoch 1926-1934 študoval na reálnom gymnáziu v Banskej Štiavnici, skladbu a dirigovanie na Hudobnodramatickej akadémii v Bratislave a súčasne hudobnú vedu na FFUK v Bratislave. Učiteľ hudby, v roku 1952-1959 prof. hudby na Pedagogickej škole v Banskej Bystrici a od roku 1959 dirigent Krajského symfonického orchestra v Banskej Bystrici. Významný organizátor ochotníckeho hudobného života a dirigent viacerých speváckych súborov a orchestrov. Dirigent speváckeho zboru Hron v Banskej Bystrici (1949). Tajomník stredoslovenskej pobočky Zväzu slov. skladateľov v Banskej Bystrici. Inštruktor pre hudobno-spevácke súbory ĽUT v Stredoslovenskom kraji. Písal odborné články o práci spevokolov do časopisov, založil a redigoval časopis Hudba, spev, tanec (1949-1950). Činný aj skladateľsky, autor vyše 50 piesní a menších skladieb, upravil vyše 100 ľudových piesní pre zbory, napísal metodické príručky pre spevácke zbory. V 60. rokoch bol pedagógom na ĽŠU v Brusne a v Partizánskom.
Zubný kaz

Zubný kaz (lat. caries dentis) je choroba tvrdých zubných tkanív, ktorá sa prejavuje rozpadom skloviny a zuboviny.
Zubný kaz spôsobujú ústne mikroorganizmy, tzv. kariogénne mikroorganizmy, najčastejšie druhy Streptococcus mutans a Streptococcus sobrinus. Mikroorganizmy vytvárajú na zuboch zubný povlak, tzv. plak. Ďalším faktorom vzniku zubného kazu je príjem potravy a jej frekvencia. Kariogénna je hlavne potrava s vysokým obsahom jednoduchých skvasiteľných (chem. fermentovateľných) sacharidov (mono-, di- a oligosacharidy). Zubný kaz spôsobuje aj príjem potravín označených ako DIA, tzn. pre diabetikov. Tieto potraviny totiž majú glukózu nahradenú fruktózou a ta je tiež skvasiteľná - dá sa premeniť na organické kyseliny. Fermentáciou jednoduchých sacharidov vznikajú organické kyseliny, napríklad kyselina mliečna, kyselina propiónová, kyselina valérová. Tieto kyseliny znižujú pH dutiny ústnej. Kritická hodnota pre rozpúšťanie - demineralizáciu skloviny je 5,2 až 5,7, pre zubovinu 6,3 až 6,7.
Bolesť zuba začína v okamihu, keď kaz prenikne k vrstve zuboviny, ktorá leží pod sklovinou. Bolesť je prechodná, prichádza pri jedení alebo pití horúceho, studeného či sladkého. Pri postupe kazu do hĺbky sa mikroorganizmy dostávajú do zubnej drene a vzniká jej zápal (lek. pulpitis). Bolesť je trvalá a poškodenie zubnej drene je nezvratné. Ak bolesť dočasne ustúpi, znamená to, že nervy v zubnej dreni odumreli. Zápal pokračuje, v zube sa tvorí hnis a bez liečby môže dôjsť k zápalu priľahlej kosti (lek. periodontitis). Stála bolesť sa zmení na skusovú bolesť. Pri prieniku hnisu cez kosť čeľuste do ústnej dutiny dôjde k definitívnej úľave a vzniku dlhodobého (chronického) spojenia okolozubného priestoru a úst, tzv. fistula.
Kaz mliečnych zubov treba lekársky ošetriť, lebo stav mliečnych zubov hrá rozhodujúcu úlohu pre kvalitu druhej dentície - konečného chrupu.
Lynde

Poloha

Obec má rozlohu 9,07 km². Najvyšší bod je položený 72 m n. m. a najnižší bod 34 m n. m.

Obyvateľstvo

Počet obyvateľov obce je 674 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Radeon R800

Radeon R800 je inžinierske označenie pre GPU vyvíjané spoločnosťou AMD a spájkované na grafické karty radu Radeon HD 5000. Jadro RV870 bolo uvedené na trh 29. septembra 2009. Jadrá RV840 boli uvedené 13. októbra 2009. Jadrá sú vyrábané 40nm u TSMC. Podporuje DirectX 11, Shader model 5 a OpenGL 4.1 a OpenCL 1.1.
Jadro má vývojové meno Evergreen.
Bola zvýšená plocha o 31% a hustota tranzistorov o 73% oproti RV770, o 18% a 90% oproti RV790 a hustota tranzistorov oproti RV740 bola o 7% vyššia.
Chalautre-la-Grande

Poloha

Obec má rozlohu 18,33 km². Najvyšší bod je položený 183 m n. m. a najnižší bod 89 m n. m.

Obyvateľstvo

Počet obyvateľov obce je 698 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Manuel Oribe

Životopis

Pochádzal z vojenskej a politickej rodiny, medzi jeho predkov patril i prvý guvernér Montevidea José Joaquín de Viana. Radil sa tak k mestskej elite a bol tým pádom úplným opakom ďalšieho bojovníka za nezávislosť Uruguaja a súčasne prvého prezidenta krajiny Fructuosa Riveru, ktorý pochádzal z vidieka, kde bola tiež jeho hlavná bašta podporovateľov. Oribe pôvodne patril, podobne ako viacerí významní bojovníci za nezávislosť Uruguaja, k vojsku José Gervasia Artigasa. Toto neúspešne bojovalo proti Portugalcom z Brazílie, ktorí v roku 1816 napadli a obsadili územie súčasného Uruguaja (vtedy nazývané Banda Oriental, teda Východný breh). Po Artigasovej porážke sa Oribe a niektorí ďalší bojovníci pridali na stranu Spojených provincii La Platy, kde našli útočisko. V roku 1825 sa Oribe spolu s Juanom Antoniom Lavallejom postavil na čelo malej skupiny, ktorá mala začať bojovať proti okupácii Banda Oriental. Skupina dostala pomenovanie Treinta y Tres Orientales, teda Tridsaťtri orientálcov, resp. Tridsaťtri východniarov a to podľa počtu svojich členov. Bola podporovaná Spojenými provinciami La Platy, ktoré mali záujem o znovupripojenie územia Banda Oriental. Po vylodení sa však skupina rozrástla, až sa z nej stala pomerne významná vojenská sila. Pridal sa k nej aj kolaborant s okupantmi, no súčasne jeden z bývalých Artigasových veliteľov Fructuoso Rivera a spoločne postupne z Banda Oriental okupantov vytlačili. Územie sa im však k Spojeným provinciám La Platy nepodarilo po zásahu Veľkej Británie pripojiť a tak Spojené provincie La Platy vyhlásili Brazílii vojnu, ktorú po nakoniec vyhrali. Napriek tomu ani potom si územie Banda Oriental nepričlenili Spojené provincie k svojmu, znova po zásahu Veľkej Británie, ktorá prinútila obe bojujúce strany uznať nezávislosť Banda Oriental ako Uruguaja.
Najväčšiu podporu v novom štáte však získal Rivera, ktorý sa v novembri 1830 stal historicky prvým prezidentom Uruguaja. Po viacerých vnútorných konfliktoch sa Rivera rozhodol vyhlásiť v roku 1835 voľby, ktoré vyhral práve Oribe a stal sa tak druhým prezidentom Uruguaja. Krátko po nástupe do funkcie sa dostal do konfliktu s Riverom, ktorý fakticky vládol vidieku, čomu sa Oribe snažil zabrániť. Začala tak občianska vojna. Oribe založil v tomto období Národnú stranu (Partido Nacional), zvanú tiež Biela strana (Partido Blanco), ktorá bola protikladom k strane Colorado, teda Červenej strane, ktorú viedol Rivera. Kvôli vojenským povinnostiam sa v roku 1838 Oribe funkcie prezidenta vzdal. Podporu v občianskej vojne hľadal opäť v susedných Spojených provinciách La Platy, podobne aj Rivera hľadal podporu v zahraničí, no v Európe. Počas konfliktu bol Rivera zvolený opäť za prezidenta, po skončení jeho mandátu sa však Oribe vyhlásil sám za protiprezidenta a krajina tak mala súčasne dvoch prezidentov. Občiansku vojnu nakoniec vyhrala strana Colorado, no už bez Riveru, ktorý medzi tým skončil v exile. Rozhodujúci vplyv v Uruguaji však v skutočnosti získali cudzie štáty. V ďalších rokoch sa Oribe ešte aktívne podieľal na vnútornej politike, no žiadny oficiálny post už nezastával. Zomrel v Montevideu, kde je aj pochovaný.
Balbins

Poloha

Obec má rozlohu 7,26 km². Najvyšší bod je položený 530 m n. m. a najnižší bod 347 m n. m.

Obyvateľstvo

Počet obyvateľov obce je 389 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Napoleon II.

Život

Ako legitímny potomok cisára Napoleona bol jeho následníkom ako cisársky princ. Okrem toho niesol už v kolíske titul „Jeho veličenstvo rímsky kráľ“. O tri roky neskôr ríša jeho otca padla. Napoleon sa chcel vzdať trónu v prospech svojho syna, spojenecké sily mu však túto možnosť, na naliehanie ruského cára Alexandra I., zamietli.
29. marca 1814 malý princ v sprievode svojej matky, cisárovnej Márie Lujzy, opustil palác Tuileries. Ich prvá zastávka bol zámok Rambouillet, a potom v obavách pred postupujúcimi nepriateľskými vojskami pokračovali k zámku Blois. 13. apríla Mária Lujza a trojročný princ boli späť v Rambouillet. Stretli sa tam s otcom cisárovnej, rakúskym cisárom Františkom II. Dňa 23. apríla, v sprievode rakúskeho pluku, matka a syn opustili Rambouillet vo Francúzsku a boli presunutí do exilu v cisárskej Viedni.
V roku 1815, po porážke pri Waterloo, Napoleon znova odstupoval v prospech svojho syna, ktorého nevidel odkedy ho mocnosti uvrhli do vyhnanstva na ostrove Elba.
Orlík v tom čase už žil vo Viedni a všemožnými spôsobmi sa z neho snažili spraviť pravého Rakúšana. Oslovovali ho „Franz“ (podľa vzoru starého otca cisára Františka II). Neskôr v roku 1818 mu bol udelený titul vojvodu zákupskeho.
Na celom cisárskom dvore mu bola najbližšie mladá princezná Žofia Bavorská (matka neskoršieho cisára Františka Jozefa). Zvyšok dvora si ho viac menej držal od tela, ako nepríjemné dedičstvo. Celý život prežil skôr osamote, ktorú mu podľa možnosti zmierňoval jeho jediný priateľ, poručík Prokesch von Osten.
Rímsky kráľ, francúzsky cisársky princ, rakúsky arcivojvoda, vojvoda z Reichstadtu zomrel v mladom veku na tuberkulózu v zámku Schönbrunn vo Viedni dňa 22. júla 1832.
Guissény

Poloha

Obec má rozlohu 25,18 km². Najvyšší bod je položený 77 m n. m. a najnižší bod 0 m n. m.

Obyvateľstvo

Počet obyvateľov obce je 2 026 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Grand Theft Auto III

O hre

Príbeh hry je jednoduchý: Naplánovali ste si s bandou vylúpiť banku no vaša partnerka Catalina vás zradila a postrelila a ocitli ste sa v rukách polície. Počas prepravy do väznice na konvoj v strede Callanghanského mosta zaútočí na políciu gang, aby si vyslobodil svojho bossa a vy spolu s vaším kamarátom 8-ballom využívate situáciu a oslobodzujete sa. Nanešťastie gang nechal za sebou darček - bombu, ktorá načisto zničila most a tak odrezala Portland od zvyšku mesta. Postupne sa však most opraví, otvoria sa nové lokácie ako Staunton Island a Shoreside Vale a budete môcť vyhľadať a zneškodniť Catalinu.

Misie

Misií je v tejto hre nezvyčajne veľa. Postupne sa vypracovávate na váženého človeka, no dovtedy pracujete pre kadekoho, napr. pre Leone Family, Jakuzu alebo Kartel. Misiu si môžete buď osobne prevziať od bossa, ktorý vám ju dá, alebo si ju môžete prebrať diskrétnejšie - pri telefónnej búdke. No je tu ešte veľa možností ako si zarobiť peniaze - sanitárske, policajné, hasičské a taxikárske misie, alebo možnosť privážať predom určené vozy na miesta zvané Import/Export, ktoré môžete nájsť na ostrovoch Portland a Shoreside Vale.
Euryleónis zo Sparty

Euryleónis (starogr. Εὐρυλεωνίς – Euryleónis) bola olympijská víťazka v synóride v roku 368 pred Kr.
Euryleónis, bohatú chovateľku koní zo Sparty, ako druhú ženu po jej rodáčke Kyniske korunovali olivovým vencom v Olympii, a to na 103. hrách za víťazstvo v synóride. Synóris (preteky na voze s dvojzáprahom) zaviedli v Olympii na 93. hrách v roku 408 pred Kr. Ženy boli vylúčené z účasti na olympijských hrách pokiaľ sa to týkalo atletických disciplín. V jazdeckých disciplínach to však bolo iné. Tam súťažil majiteľ koňa alebo záprahu, a preto nebolo prekážkou, aby tým majiteľom bola aj žena.
Olympijské víťazstvo Euryleónidy zaznamenal staroveký cestovateľ a spisovateľ Pausanias, ktorý v druhom storočí videl jej sochu v Sparte. Pausanias o tom uvádza: „Pri takzvanom Stane (Skénóma) najdeš podobizeň ženy, ktorú Lakedaimončania pripisujú Euryleónide, ktorá s vozom zvíťazila v Olympii."
Milan Kostolný

Klubový hokej

Milan Kostolný začínal s hokejom v klube HK Spartak Dubnica nad Váhom. V sezóne 1993/94 si zahral na Majstrovstvách európy do 18 rokov v C kategórii, ktoré sa konali v Slovinsku. Odohral tam 4 stretnutia. Slovenská reprezentácia na tomto šampionáte získala zlato a postúpila do B kategórie. Pred sezónou 1994/95 odišiel do zámorskej OHL do klubu Detroit Junior Red Wings. S klubom získal titul v OHL. Práve v tomto klube zaujal skautov klubu NHL Hartford Whalers, ktorí ho v následnom drafte v roku 1995 vybrali ako 191. v poradí v 8. kole. V OHL zostal aj naďalej. Sezónu začal v rovnakom klube, ktorý si ale zmenil názov na Detroit Whalers. Počas sezóny zmenil klub v rámci OHL a jeho novým klubom sa stal North Bay Centennials za ktorý odohral prevažnú časť ročníka. Ešte v tej istej sezóne sa mu podarilo zahrať si 3 strenutia v ECHL za Richmond Renegades a 1 zápas na farme Hartfordu v AHL za Springfield Falcons. Aj sezónu 1996/1997 začal v OHL v klube Sarnia Sting, kde však odohral len dve stretnutia a vrátil sa do Európy do materskeho klubu MHK Dubnica nad Váhom. Do zámoria sa už nevrátil. Na Slovensku hral striedavo v kluboch HC Dukla Senica, Dukla Trenčín a rodnej Dubnici nad Váhom. Medzi tým si vyskúšal belgickú ligu v klube HYC Herentals a britskú ligu za kluby Telford Tigers a Invicta Dynamos. V sezóne 2009/10 hrával 2. hokejovú ligu za rodnú Dubnicu, ale na netradičnom poste. Ako center hrával v obrane. Bola to jeho posledná sezóna. Po jej skončení ukončil aktívnu kariéru. Kariéru, tak ukončil v klube kde pred rokmi s hokejom začínal.

Draft

V drafte do NHL bol Milan Kostolný draftovaný v roku 1995 v 8. kole zo 191. miesta klubom Hartford Whalers.

Víťaz Memorial cupu

Milan Kostolný bol členom víťazného tímu Detoit Jr. Red Wings v sezóne 1994/95 a získal tak s tímom Memorial cup. Vo finále nastúpil v 5 zápasoch. Zaznamenal v nich 4 body za 1 gól a 4 asistencie.
Bouchamps-lès-Craon

Poloha

Obec má rozlohu 18,15 km². Najvyšší bod je položený 104 m n. m. a najnižší bod 31 m n. m.

Obyvateľstvo

Počet obyvateľov obce je 566 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Africká kriketová asociácia

Členstvo v ACA

Členské štáty ACA sú rozdelené do 3 kategórií: plní (full), pridružení (associate) a partnerskí (affiliate) členovia. Najmladšími členmi ACA sa v roku 2010 stali Maurícius a Seychelly.
Gorgonea Tertia

Gorgonea Tertia alebo ró Persei (ρ Per) je hviezda v súhvezdí Perzeus.
ρ Persei je veľmi jasná polopravidelná premenná hviezda, spektrálnej triedy M4II. Jasnosť mení v intervale 3,20ᵐ až 3,27ᵐ v perióde 33 dní. Nachádza sa vo vzdialenosti 408 svetelných rokov.
Granus

Granus bola slovenská značka autobusov, vyrábaných v Liaz s. r. o. Zvolen podľa licencie poľského výrobcu Autosan. Názov vychádza z latinského pomenovania rieky Hron, ktorá Zvolenom preteká.

Dejiny

V Zvolene sa pôvodne nachádzal jeden zo závodov Československých automobilových opravovní, ktorý prevádzal opravy a prestavby autobusov a nákladných vozidiel. V 60. rokoch závod začlenili do národného podniku LIAZ, aby skúsenosti z opráv uplatnil vo výrobe nových vozidiel. V roku 1968 závod začal vyrábať dielce motorov Škoda či kľukové hriadele, od roku 1971 prevádzal kompletnú montáž nákladných automobilov. Po zmene spoločenských a ekonomických pomerov v roku 1989 však odbyt klesol a závod začal hľadať nový výrobný program. Materský podnik Škoda Liaz a. s. previedol od začiatku roku 1997 výrobu do závodu v Mníchovom Hradišti. Liaz Zvolen sa preto definitívne preorientoval na montáž autobusov.
Keď sa štát rozhodol podporovať v obnove vozového parku podnikov SAD slovenských výrobcov, spoločnosť LIAZ Zvolen zakúpila licenciu na poľské autobusy Autosan. Spočiatku zmontovala niekoľko vozidiel pod touto značkou, neskôr prešla na výrobu pod vlastnou značkou Granus. Veľká časť dielov však stále pochádzala z Poľska.
S prímestským modelom Granus H 10-11 vyhrala v roku 1998 štátne obstarávanie autobusov pre podniky SAD, no z dôvodu nevýhodného kurzu koruny voči doláru sa predražil nákup zahraničných dielov, čo jej spôsobilo veľké finančné problémy  a deväť zazmluvnených vozidiel, ktoré už podniky SAD sčasti zaplatili, ani nedodala.    Následne bol na spoločnosť v máji 2000 vyhlásený konkurz.  
V roku 1999 vstúpil do materskej spoločnosti Granus holding poľský Autosan. Tá sa premenovala na Granusan a pokračovala vo výrobe vozidiel prevažne pre poľský trh. V roku 2003 výrobu definitívne ukončila, dovtedy ich vyrobila spolu 10.

Modely

Prímestský model H 10-11 pre 43 sediacich a 27 stojacich cestujúcich bol prakticky kópiou Autosanu H 10, odlišoval sa len nápravami (predná LIAZ, zadná Detva) a motorom (Steyr, v ojedinelých prípadoch LIAZ alebo Cummins).  Vozdilo bolo najmä po dizajnovej stránke zastarané, poľská predloha mala totiž pôvod v 70. rokoch 20. storočia. Modernizáciu Granus avizoval po rozbehu výroby, ale už ju nezrealizoval.
Od tohto typu mal byť odvodený i mestský model , ktorý chcela spoločnosť predstaviť v roku 2001 , postavený však bol len jeden rám, ktorý nebol nikdy dokončený a neskôr bol zdokumentovaný v bývalom areáli LIAZ-u Zvolen.
Nový zámok (Hořovice)

História

Zámok bol budovaný od 3. štvrtiny 17. storočia do roku 1709. V rokoch 1737-1756 bol prestavaný a rozšírený. Ďalšie prestavby prebehli pred rokom 1839, v rokoch 1856-1868, na konci 19. storočia a v roku 1922. Známa je Slnečná brána do zámockého parku so sochárskou výzdobou z dielne Matyáša Bernarda Brauna z doby okolo roku 1735.
Nový zámok mal niekoľko majiteľov, medzi ktorých partil napr. Jan František z Vrbna a Friedrich Wilhelm von Hanau, ktorého smrťou zanikla hořovická vetva rodu a zámok pripadol štátu. Roku 1922 získal zámok späť jeho pravnuk Jindřich Schaumburg. Po druhej svetovej vojne bol na základe Benešových dekrétov znárodnený. Teraz je zámok v správe pamiatkového úradu stredných Čiech.
V Hořoviciach existuje ešte takzvaný Starý zámok na mieste tvrdze z 13. storočia, renesančne prestavanej, ktorý vznikol v 2. polovici 17. storočia a bol niekoľkokrát upravovaný.
Šalgov (potok)

Prameň

Pramení v pohorí Bachureň na južnom úpätí Kohúta (711,4 m n. m.), v lokalite Dubina, v nadmorskej výške približne 600 m n. m.
Respekt

Respekt je český politicko-spoločenský týždenník. Vydáva ho spoločnosť Economia, a.s.
Vo februáru 2008 sa týždenne tlačilo 45-tisíc výtlačkov, z ktorých sa predalo 25 – 26-tisíc a počet čitateľov sa odhadoval asi na 94-tisíc (sledovanie Mediaprojekt).
Prvým šefredaktorom bol Jan Ruml. Od roku 2006 do 2009 bol šéfredaktorom Martin M. Šimečka, bývalý šéfredaktor denníka SME. V súčasnosti je šéfredaktorom Erik Tabery.
Saint-Fraigne

Poloha

Obec má rozlohu 32,1 km². Najvyšší bod je položený 127 m n. m. a najnižší bod 66 m n. m.

Obyvateľstvo

Počet obyvateľov obce je 459 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Žebětínský rybník

Ochrana

Predmetom ochrany je menší rybník a mokraďové lúky – refúgium obojživelníkov, ako napríklad skokana hnedého a ropuchy bradavičnatej, ktorí sa tu rozmnožujú. Žaby sa počas rozmnožovania často ocitali na pozemnej komunikácii vedúcej po hrádzi rybníka, a tak došlo v roku 1999 na vybudovanie dvoch betónových podchodov, ktoré umožňujú ich bezpečnú migráciu. Išlo o jeden z ukážkových projektov na ochranu obojživelníkov a jeho cena bola 1 milión korún.
V roku 2011 prevzala správu rybníka od magistrátu mesta Brna Agentúra ochrany prírody a krajiny, ktorá plánovala rybník odbahniť a vyčistiť.
The Times

The Times sú noviny vychádzajúce v Spojenom kráľovstve od roku 1785, kedy boli publikované pod názvom The Daily Universal Register.
Vydavateľom The Times, a ich sesterských novín The Sunday Times, je spoločnosť Times Newspapers Limited, ktorá je dcérskou spoločnosťou spoločnosti News International. Vlastníkom News International je skupina News Corporation, na čele ktorej stojí Rupert Murdoch.
Podľa údajov z januára a februára roku 2009, denne sa priemerne v obehu nachádzalo 607 775 výtlačkov.
Oslon

Poloha

Obec má rozlohu 4,76 km². Najvyšší bod je položený 214 m n. m. a najnižší bod 179 m n. m.

Obyvateľstvo

Počet obyvateľov obce je 1 313 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Ján Janík (entomológ)

Ján Janík bol slovenský amatérsky entomológ, člen prvej Slovenskej entomologickej spoločnosti v Žiline.
Pôsobil pracovne v Turčianskom Svätom Martine, ako pracovník štátnej ochrany prírody. Bol prijatý za člena entomologickej spoločnosti v Žiline na riadnej členskej schôdzi v Žiline v miestnosti štátnej reálky dňa: 29. apríla 1941. O jeho aktivitách v tejto spoločnosti nie sú významnejšie záznamy. Skôr sú známe jeho ochranárske aktivity. Zaoberal sa zberom viacerých radov hmyzu. Pre slovenskú entmológiu má význam hlavne jeho zbierka hmyzu, ktorá obsahuje zbierkový materiál z okolia Martina.
Ján Janík zomrel pravdepodobne v Martine.
Jeho zbierky hmyzu boli pôvodne uložené v Turčianskom múzeu Andreja Kmeťa v Martine. Dnes sa nachádzajú v Slovenskom národnom múzeu v Bratislave. Ide o zástupcov triedy Insecta v počte asi 3500 kusov, kde sú zastúpené rady: Coleoptera, Diptera, Orthoptera, Hymenoptera, Collembola a Homoptera.
Jozef Metelka

Reprezentácia

V cyklistike zdravotne postihnutých sa presadil krátko po vstupe do profesionálneho športu, na majstrovstvách sveta v Mexiku v roku 2014, kde získal jednu zlatú a dve strieborné medaily. Zaradil sa medzi elitu paracyklistov, čo potvrdzuje dlhodobo stabilnými výkonmi na vrcholných podujatiach. V roku 2016 sa zúčastnil na paralympijských hrách v Riu, kde získal dve zlaté a jednu striebornú medailu.
Chrám svätého Klementa mučeníka

Chrám svätého Klementa mučeníka (rus. Храм Священномученика Климента, Папы Римского ) je pravoslávny chrám v hlavnom meste Ruska Moskve. Je zasvätený svätému Klementovi, ktorý bol učeníkom svätého Petra a podľa tradície jeho štvrtým nástupcom na pápežskom stolci. Pre svoju vieru bol rímskymi úradmi odsúdený a údajne umučený.

Dejiny

Chrám bol postavený v rokoch 1762 až 1769 v barokovom štýle na miesto kostola postaveného v roku 1720 Architekt nie je známy, ale väčšinou býva stavba pripisovaná Trezzinimu, architektovi Chrámu sv. Sampsona v Petrohrade.
Chrám bol v roku 1928 cirkvi odobratý a v roku 1934 sa stal budovou Knižnice V.I. Lenina.

Súčasnosť

Ruská pravoslávna cirkev sa usilovala o návrat chrámu do cirkevných rúk. Podarilo sa to v roku 2008 a následne bol rozsiahlo rekonštruovaný.
La Cluse

Poloha

La Cluse má rozlohu 40,15 km². Najvyšší bod je položený 2 683 m n. m. a najnižší bod 1 027 m n. m.

Obyvateľstvo

La Cluse má 54 obyvateľov (2009).
Graf vývoja obyvateľstva:
Zdroje: INSEE
Umbra (tieň)

Umbra ((úplný) tieň), penumbra (polotieň) a antumbra sú mená pre tri rôzne časti tieňa, ktoré sa tvoria, ak zdroj svetla nie je stredom. Tieto názvy sa používajú hlavne pri tieňoch tvorených astronomickými objektami.
V skutočnosti neexistuje nič ako hlavný zdroj elektromagnetického žiarenia, aspoň v teórii takýto zdroj vytvorí umbru ale nie penumbru alebo antumbru.

Umbra/Úplný tieň

Umbra (lat. tieň) je najtemnejšia časť tieňa. Vo vnútri umbry je zdroj svetla úplne zakrytý cloniacim telesom. V astronómii sa pozorovateľ vo vnútri umbry nachádza v úplnom zatmení.

Penumbra/Polotieň

Penumbra (lat. paenes skoro, + umbra tieň) je miesto, kde iba časť cloniaceho telesa zakrýva zdroj svetla. V astronómii sa pozorovateľ vo vnútri penumbry nachádza v čiastočnom zatmení.

Antumbra

Antumbra je miesto, kde sa cloniace teleso javí úplne pohltené v disku svetelného zdroja. V astronómii, ak sa pozorovateľ pohne bližšie smerom k svetelnému zdroju, zdanlivá veľkosť cloniaceho telesa sa začne zväčšovať, až kým nenastane umbra. Pozorovateľ v tomto mieste vidí prstencové zatmenie.
Veľká stredoamerická republika

Veľká stredoamerická republika (šp. República Mayor de Centroamérica; od 1.11.1898 Spojené stredoamerické štáty - Estados Unidos de Centroamérica) bol štát v Strednej Amerike v rokoch 1896 - 1898 tvorený Salvádorom, Nikaraguou a Hondurasom.